Fant sprellende mark i fiskefileten
Mandag kveld fikk Selena Troyke (22) og søsteren Malin (24) en ekkel overraskelse i det de skulle spise middag. – Vi klarte ikke spise noe særlig etter at vi så den, sier Selena. Tidligere på kvelden hadde søstrene fra Strømmen vært i butikken og kjøpt en pakke med fersk skrei fra Lerøy. Etter først å ha kokt fisken, satte de seg ned for å spise. Da oppdaget de at noe bevegde seg på tallerkenen. Inne i fiskefileten lå det en mark. Parasitten hadde overlevd kokingen og var nå på vei ut av fiskekjøttet. Søstrene kontaktet Mattilsynet for å forhøre seg om hva marken var. Svaret de fikk, var at marken mest sannsynlig var en kveis, en parasitt som kan finnes i villfisk fra sjøen. – Jeg syns det er rart at den var så stor. Jeg har hørt om folk som får kveis når de kjøper hel fisk, men ikke i porsjonspakninger som vi gjorde, sier 22-åringen til VG. Den gjennomsiktige marken kan være vanskelig å få øye på i det hvite kjøttet. Ifølge Mattilsynet kan man i ytterste konsekvens få en mageinfeksjon kalt anisakidose dersom man får i seg kveisen, og symptomene kan minne om blindtarmbetennelse. Ifølge Mattilsynet er det bare registrert to tilfeller av anisakidose i Norge, og i begge tilfeller skyldes sykdommen at personen hadde spist rå eller kun lettbehandlet fisk.Ivar Wulff, direktør for forretningsutvikling hos Lerøy, bekrefter etter å ha sett videoklippet at det var en kveis Selena og søsteren fant i fisken. – Den var av en viss størrelse, og det er ulekkert. Jeg skjønner at de reagerer, sier han til VG. Wulff sier at de «nesten alltid» finner kveis hos villtorsken de selger. I de aller fleste tilfeller ligger parasitten i innvollene på fisken, og lar seg dermed fjerne før den selges. – Når fisken går igjennom kvalitetssystemet vårt er det vanskelig å finne kveis som har funnet veien ut i fiskekjøttet, sier Wulff.– Det var ganske traumatisk for oss alle. Jeg tror nok ingen av oss kommer til å spise fisk på en god stund. Vi hadde spist en del allerede, og det smakte godt. Men etter middagen satt vi og brakk oss selv da vi prøvde å spise noen rundstykker for å bli skikkelig mette, sier Troyke. 23-åringen jobber selv på en restaurant, og er klar over at den noen ganger kan være små mark helt inne ved beina på fisken når den er helt fersk. – Men når fisken er ferdig oppskåret, skal det ikke skje. Det er veldig kjedelig med en sånn opplevelse. Vi er til vanlig veldige glade i fisk, men det blir nok lenge til neste gang
Familien Troyke spiste middag med god appetitt – helt til enlang og sprellende krabat dukket opp inne i fiskekjøttet.